title: Capiellina Colorada
text: Capiellina Colorada ye una neña que quería enforma a la so güelina; un día so madre da-y un cabás con comida por que la lleve a la güelina, que ta amalicada y vive nuna casa daqué lloñe d'elles. Nel camín atópase col Llobu Feroz que la reta a una carrera ata la casa de la güelina. El Llobu conoz dos caminos, el llargu y el curtiu; engañifa a Capiellina Colorada diciéndo-y que tome'l curtiu y que él tomaría'l llargu; astutamente, enséña-y los caminos al aviesu y Capiellina Colorada, ensin sabelo, va pel camín llargu.